Հպարտությամբ նշեմ, որ քաղաքի տոնի հանդիսություններին մասնակցեց նաև ՀՀ նախագահ Սերժ Սարգսյանը, որն անձամբ ներկա եղավ նաև իր աջակցությամբ վերանորոգված Հովհ. Հովհաննիսյանի տուն-թանգարանի բացման արարողությանը: Էջմիածնի տոնի օրը ՀՀ նախագահի աշխատակազմի վերահսկողության ծառայության ղեկավարի ներկայությամբ էլ տեղի ունեցավ բնակարանամուտ. 2011-ի ընթացքում վերջապես լուծվեց Խորենացի 1 հասցեի հանրակացարանի նորոգման եւ բնակարանների բաշխման խնդիրը: Այնտեղ փաստացի բնակվողներն էլ հենց դարձան բնակարանատեր: Այս շենքի նորոգման աշխատանքները ևս կատարվել էին ՀՀ նախագահի միջամտությամբ: